section_heading: Način korištenja
paragraph_text: Korištenje mifepristona traži, tipično, tri posjeta liječniku. Kod prvog posjeta, obavi se pregled pacijentice koji bi trebao isključiti one kod kojih bi primjena sredstva mogla biti izrazito rizična po zdravlje trudnice; tom prigodom pacijentica proguta pilulu. Kod drugog pregleda 36 do 48 sati nakon toga - u tom razdoblju prestaje dostava hranjiva plodu - pacijentici se daje sintetički prostaglandin (obično misoprostol), koji uzrokuje snažnije grčenje maternice, te embrio u pravilu bude istisnut u naredna 4 sata, koje pacijentica često provede u bolnici. Kod oko 30% pacijentica embrio bude istisnut nako nešto razdoblja dužeg od 4 sata, ponekada uz čekanje do 5 dana. Nakon približno dva tjedna nakon drugog posjeta liječniku, utvrđuje se na trećem liječničkom tretmanu je li pobačaj izvršen do kraja, ili je potrebno izvršiti kirurški zahvat da ga se dovrši; takvom zahvatu se treba pristupiti u 5 do 10% slučajeva.<ref><ref>